Côtes-d’Armor

Côtes-d’Armor (bretoniksi Aodoù-an-Arvor, galloksi Graéy d’Armor) on Ranskan departementti numero 22. Se sijaitsee Länsi-Ranskassa Bretagnen hallintoalueella. Departementti on pinta-alaltaan 6 878 neliökilometriä, ja siellä on 611 859 asukasta (vuonna 2023). Sen pääkaupunki on Saint-Brieuc. Côtes-d’Armor on jaettu edelleen neljään arrondissementtiin, 27 kantoniin ja 344 kuntaan. Historia Côtes-du-Nord oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Tavoitteena oli päästä eroon vanhan vallan hallintorakenteista, sekä yksinkertaistaa hallintojärjestelmää. Alueen alkuperäinen nimi oli Côtes-du-Nord. Departementin nimen muutosta Côtes-d’Armoriksi alettiin ajaa 1960-luvulla ja uusi nimi sai kannatuksen yleisneuvoston äänestyksessä vuonna 1962. Nimi vaihdettiin kuitenkin vasta vuonna 1990. Katso myös Luettelo Côtes-d’Armorin kunnista Lähteet Aiheesta muualla Kuvia tai muita tiedostoja aiheesta Côtes-d’Armor Wikimedia Commonsissa Departementin internetsivut (ranskaksi)